53. ΒΑΣΙΛΙΚΟΝ ΔΙΑΤΑΓΜΑ της 25 Αυγ./1 Σεπτ. 1969 (ΦΕΚ Δ΄ 164) Περί καθορισμού των όρων και περιορισμών δομήσεως των οικοπέδων, των κειμένων εντός των ορίων Οικισμών εχόντων εγκεκριμένον ρυμοτομικόν σχέδιον. Με την παρ. 1 του άρθρ. 9 του Π.Δ. της 24 Απρ.-3 Μαΐου 1985 (ΦΕΚ Δ΄ 181), (κατωτ. αριθ. 118), καθορίζεται με ποιές προϋποθέσεις παύουν να εφαρμόζονται οι διατάξεις του Β.Δ. της 25-8/1-9-1969 (ΦΕΚ Δ΄ 164). Έχοντες υπ’ όψιν τας διατάξεις του από 17 Ιουλ. 1923 Ν.Δ/τος «περί σχεδίων πόλεων κλπ.», ως μεταγενεστέρως ετροποποιήθησαν και συνεπληρώθησαν και δη του άρθρ. 9 αυτού τας διατάξεις του Α.Ν. 314/1968 «περί παροχής, εις τον Υπουργόν Βορείου Ελλάδος και τους Νομάρχας, αρμοδιότητος κλπ.» (ΦΕΚ 47/Α΄), εν συνδυασμώ προς τας τοιαύτας του Νόμ. 3200/1955 «περί διοικητικής αποκεντρώσεως», (άρθρ. 1 παρ. 2 εδάφ. γ΄), και ιδόντες την υπ’ αριθ. 343/1969 γνωμοδότησιν του Συμβουλίου Δημοσίων Έργων (Τμήμα Μελετών), ως και την υπ’ αριθ. 585/1969 γνωμμοδότησιν του Συμβουλίου της Επικρατείας, προτάσει του Ημετέρου επί των Δημοσίων Έργων Υπουργού, απεφασίσαμεν και διατάσσομεν: Άρθρ. 1. «1.Τα ελάχιστα όρια εμβαδού και διαστάσεων των οικοπέδων των περιλαμβανομένων εντός των ορίων οικισμών εχόντων εγκεκριμένον ρυμοτομικόν σχέδιον και στερουμένων παντελώς όρων δομήσεως ή στερουμένων συντελεστού δομήσεως και συγχρό νως αριθμού ορόφων ή ποσοστού καλύψεως ή και αμφοτέρων, ορίζονται ως ακολούθως». Τα « » αντικαταστάθηκαν ως άνω από το Π.Δ. 8/26 Φεβρ. 1980 (ΦΕΚ Δ΄ 131). α)Εις το κεντρικόν τμήμα του Οικισμού, ως τούτο προσδιορίζεται δια πράξεως του οικείου Νομάρχου (δημοσιευομένης εις την Εφημερίδα της Κυβερνήσεως), μετά γνώμην του Τμήματος του Περιφερειακού Συμβουλίου Δημοσίων Έργων: Ελάχιστον πρόσωπον 8 μέτρα. Ελάχιστον βάθος 12 μέτρα. Ελάχιστον εμβαδόν 150 τετρ. μέτρα. β)Εις το υπόλοιπον τμήμα του Οικισμού, ως και εις τους αγροτικούς Οικισμούς: Ελάχιστον πρόσωπον 13 μέτρα. Ελάχιστον βάθος 16 μέτρα. Ελάχιστον εμβαδόν 300 τετρ. μέτρα. 2.Κατά παρέκκλισιν από της προηγουμένης παραγράφου, θεωρούνται άρτια και οικοδομήσιμα τα οικόπεδα άτινα κατά την δημοσίευσιν του παρόντος δεν έχουσιν μεν τα ως άνω καθοριζόμενα ελάχιστα όρια, πλην όμως ταύτα έχουσι: α)Εις το κεντρικόν τμήμα του Οικισμού: Ελάχιστον πρόσωπον 5 μέτρα. Ελάχιστον βάθος 6 μέτρα. Ελάχιστον εμβαδόν 60 τετρ. μέτρα. β)Εις το υπόλοιπον τμήμα του Οικισμού, ως και εις τους αγροτικούς Οικισμούς: Ελάχιστον πρόσωπον 8 μέτρα. Ελάχιστον βάθος 12 μέτρα. Ελάχιστον εμβαδόν 150 τετρ. μέτρα. Άρθρ.2.-Το μέγιστον ποσοστόν καλύψεως των οικοπέδων των κειμένων μεν εντός του κεντρικού τμήματος του Οικισμού, ορίζεται εις 70% της επιφανείας αυτών, των κειμένων δε εντός του υπολοίπου τμήματος του Οικισμού ως και των αγροτικών Οικισμών, ορίζεται εις 50% της επιφανείας αυτών. Άρθρ.3.-Ως οικοδομικόν σύστημα ορίζεται δια μεν τα οικόπεδα του κεντρικού τμήματος του Οικισμού το συνεχές, δια δε τα οικόπεδα του υπολοίπου τμήματος του Οικισμού το των πανταχόθεν ελευθέρων οικοδομών ή όπου δεν προβλέπονται προκήπια (πρασιαί) το ασυνεχές, τέλος δε δια τα οικόπεδα των αγροτικών Οικισμών το των πτερύγων. Άρθρ.4.-1)Ο μέγιστος αριθμός των υπέρ το έδαφος ορόφων και το ανώτατον ύψος των οικοδομών των ανεγειρομένων επί των οικοπέδων, Οικισμών εχόντων πληθυσμόν κάτω των 5.000 κατοίκων, ορίζεται ως ακολούθως: α)Η κατασκευή μέχρι 2 ορόφων κατά την πρόσοψιν, επιτρέπεται πάντοτε, ασχέτως πλάτους οδού, με μέγιστον ύψος οικοδομών 8 μέτρων. Όταν το πλάτος της οδού είναι μεγαλύτερον των 6 μέτρων αλλά μικρότερον των 8 μέτρων, τότε κατασκευάζεται εις επί πλέον όροφος (τρίτος όροφος) εν εσοχή από της προσόψεως (οικοδομικής γραμμής) και εις βάθος σταθερόν 2,50 μέτρων από του υποκειμένου ορόφου. (Αντί για τη σελ. 294,17(δ) Σελ. 294,17(ε) Τεύχος Ζ63-Σελ. 67 Σχέδια Πόλεων 23.Δ.α.52-53 β)Η κατασκευή 3 ορόφων κατά την πρόσοψιν, επιτρέπεται δια πλάτος οδού 8 μέτρων και άνω με μέγιστον ύψος οικοδομής 11 μέτρων. 2.Ως προς το μέγιστον ύψος των οικοδομών και τον μέγιστον αριθμόν ορόφων αυτών, δι’ οικισμούς άνω των 5.000 κατοίκων, έχουσιν εφαρμογήν αι διατάξεις του Γ.Ο.Κ. του Κράτους. «Άρθρ.5.-Εξαιρούνται των διατάξεων των άρθρ. 1, 2 και 3 του παρόντος άπαντες οι Οικισμοί οι προερχόμενοι εκ παραχωρήσεων υπό του Κράτους οικοπέδων προς αστικήν ή αγροτικήν αποκατάστασιν δι’ αποφάσεων ή παραχωρητηρίων, δι’ α έχουσιν εφαρμογήν αι αντίστοιχοι διατάξεις του Γ.Ο.Κ. του Κράτους». Το άρθρ. 5 προσετέθη δια του Β.Δ. 3/10 Απρ. 1970 (ΦΕΚ Δ΄ 72) περί τροπ. του από 25.8.1969 Β.Δ/τος κλπ. Άρθρ.5.-«1.Ο συντελεστής δομήσεως (Σ.Δ.) των οικοπέδων των κειμένων εντός των ορίων οικισμών εχόντων πληθυσμόν ίσον ή κάτω των 5.000 κατοίκων καθορίζεται ως κάτωθι: α)Δια τα οικόπεδα εις τα οποία βάσει των ισχυουσών διατάξεων επιτρέπεται η ανέγερσις διωρόφων εν προσόψει κτιρίων, οκτώ δέκατα (0,8). β)Δια τα οικόπεδα εις τα οποία βάσει των ισχυουσών διατάξεων επιτρέπεται η ανέγερσις τριωρόφων εν προσόψει κτιρίων εις ένα (1.00). 2.Ο συντελεστής δομήσεως των οικοπέδων των κειμένων εντός των ορίων οικισμών εχόντων πληθυσμόν άνω των 5.000 κατοίκων καθορίζεται ως κάτωθι: α)Δια τα οικόπεδα εις τα οποία εφαρμόζεται το συνεχές σύστημα δομήσεως, αναλόγως του πλάτους της οδού εφ’ ου έχουν πρόσωπον: Πλάτος οδού               Συντελεστής               Δομήσεως μέχρις 7,50μ. μη συμπεπληρωμένον                  0,8 από 7,50 μ. μέχρι 10,00 μη  συμπεπληρωμένον                            1,00 από 10,00μ. μέχρι 12,50 μη συμπεπληρωμένον                             1,1 από 12,50 μέτρων και άνω                            1,2 β)Δια τα οικόπεδα εις τα οποία εφαρμόζεται το πανταχόθεν ελεύθερον ή το ασυνεχές σύστημα δομήσεως εις ένα και δύο δέκατα (1,2). «γ)Δια τα οικόπεδα εις τα οποία εφαρμόζεται σύστημα δομήσεως το των πτερύγων ο συντελεστής δομήσεως ορίζεται εις οκτώ δέκατα (0,8)». Το εδαφ. γ προστέθηκε ως άνω από το Π.Δ. 8/26 Φεβρ. 1980 (ΦΕΚ Δ΄ 131). Σελ. 294,18(ε) Τεύχος Ζ63-Σελ. 68 3.Δια τα οικόπεδα επιφανείας μικροτέρας των 100 τ.μ., η μεγίστη καλυπτομένη επιφάνεια ορίζεται εις 80% της επιφανείας αυτών και υπό τον όρον ότι το σύνολον των επιφανειών των ορόφων προκειμένου μεν περί οικοπέδων επί των οποίων επιτρέπεται η ανέγερσις διωρόφων κτισμάτων να μην υπερβαίνη τα 80τ.μ. προκειμένου δε περί οικοπέδων επί των οποίων επιτρέπεται η ανέγερσις κτισμάτων περισσοτέρων των 2 ορόφων να μην υπερβαίνη τα 100 τ.μ. Άρθρ.6.-1.Εξακολουθούν να εφαρμόζονται οι μέχρι της δημοσιεύσεως του παρόντος δ/τος ισχύοντες όροι δομήσεως, εφ’ όσον συντρέχουν αι προϋποθέσεις αι αναφερόμεναι εις την παρ. 1 του άρθρ. 12 του Νόμ. 651/1977 «περί καταργήσεως του Ν.Δ. 349/1974 κ.λπ. (ΦΕΚ 207/Α΄) εφαρμοζομένης και της παρ. 2 του αυτού ως άνω άρθρου, εάν συντρέχει περίπτωσις. 2.Εις τας περιπτώσεις του εδαφ. β΄ της παρ. 1 και της παρ. 2 του άρθρ. 12 του αυτού ως άνω Νόμ. 651/1977, η μελέτη προς έκδοσιν οικοδομικής αδείας δέον όπως υποβληθή εντός τετραμήνου από της δημοσιεύσεως του παρόντος Δ/τος. Παρερχομένης απράκτου της προθεσμίας ταύτης η άδεια εκδίδεται βάσει των δια του παρόντος Δ/τος καθοριζομένων όρων και περιορισμών δομήσεως. 3.΄Αδειαι οικοδομής εκδιδόμεναι με τους προ της δημοσιεύσεως του παρόντος όρους δομήσεως, ισχύουν δια 3 έτη από της εκδόσεώς των και πάντως ουχί πέραν των 4 ετών από της δημοσιεύσεως του παρόντος Δ/τος». Τα άρθρα. 5 και 6 προστέθηκαν ως άνω από το Π.Δ. της 26 Ιαν.-20 Φεβρ. 1979 (ΦΕΚ Δ΄ 105). 23.Δ.α.53 Σχέδια Πόλεων 